CELEX: 32014R0800
Language: el
Date: 2014-07-24 00:00:00
Title: Εκτελεστικός κανονισμός (ΕΕ) αριθ. 800/2014 της Επιτροπής, της 24ης Ιουλίου 2014 , για τη θέσπιση διαδικασιών υποβολής εκθέσεων και άλλων πρακτικών ρυθμίσεων σχετικά με τη χρηματοδότηση της λειτουργικής ενίσχυσης στο πλαίσιο εθνικών προγραμμάτων και στο πλαίσιο του ειδικού καθεστώτος διέλευσης σύμφωνα με τον κανονισμό (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη των εξωτερικών συνόρων και των θεωρήσεων

25.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 219/10
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 800/2014 ΤΗΣ ΕΠΙΤΡΟΠΉΣ
   της 24ης Ιουλίου 2014
   για τη θέσπιση διαδικασιών υποβολής εκθέσεων και άλλων πρακτικών ρυθμίσεων σχετικά με τη χρηματοδότηση της λειτουργικής ενίσχυσης στο πλαίσιο εθνικών προγραμμάτων και στο πλαίσιο του ειδικού καθεστώτος διέλευσης σύμφωνα με τον κανονισμό (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη των εξωτερικών συνόρων και των θεωρήσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 515/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τη θέσπιση, στο πλαίσιο του Ταμείου Εσωτερικής Ασφάλειας, του μέσου χρηματοδοτικής στήριξης στον τομέα των εξωτερικών συνόρων και των θεωρήσεων (1), και ιδίως του άρθρου 10 παράγραφος 6 και του άρθρου 11 παράγραφος 6,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 19 του κανονισμού (ΕΕ) αριθ. 515/2014, ο κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου (2) εφαρμόζεται στο μέσο χρηματοδοτικής στήριξης στον τομέα των εξωτερικών συνόρων και των θεωρήσεων. Ως εκ τούτου, κάθε κατ' εξουσιοδότηση και εκτελεστικός κανονισμός που εγκρίθηκε βάσει του κανονισμού (ΕΕ) αριθ. 514/2014 εφαρμόζεται στο μέσο χρηματοδοτικής στήριξης στον τομέα των εξωτερικών συνόρων και των θεωρήσεων.
            
         
               (2)
            
            
               Οι εκτελεστικοί κανονισμοί της Επιτροπής (ΕΕ) αριθ. 802/2014 (3) και (ΕΕ) αριθ. 799/2014 (4) ειδικότερα ορίζουν τις προϋποθέσεις και τους όρους του συστήματος ηλεκτρονικής ανταλλαγής δεδομένων μεταξύ της Επιτροπής και των κρατών μελών, τα υποδείγματα για τα εθνικά προγράμματα και τα υποδείγματα για τις ετήσιες και τις τελικές εκθέσεις υλοποίησης.
            
         
               (3)
            
            
               Το άρθρο 10 παράγραφος 1 του κανονισμού (ΕΕ) αριθ. 515/2014 επιτρέπει στα κράτη μέλη να διαθέτουν έως το 40 % του ποσού που χορηγείται στο πλαίσιο του μέσου χρηματοδοτικής στήριξης στον τομέα των εξωτερικών συνόρων και των θεωρήσεων για τη χρηματοδότηση της λειτουργικής ενίσχυσης των δημόσιων αρχών που είναι αρμόδιες για την εκπλήρωση των καθηκόντων και υπηρεσιών που συνιστούν δημόσια υπηρεσία για την Ένωση. Πριν από την έγκριση του εθνικού προγράμματος, θα πρέπει να απαιτείται από το κράτος μέλος που επιθυμεί να χρηματοδοτήσει λειτουργική ενίσχυση στο πλαίσιο των εθνικών προγραμμάτων να παρέχει συγκεκριμένες πληροφορίες ιδίως για να επιτρέψει στην Επιτροπή να αξιολογήσει τις προϋποθέσεις που καθορίζονται στο άρθρο 10 παράγραφος 2 του κανονισμού (ΕΕ) αριθ. 515/2014. Ομοίως, θα πρέπει να θεσπιστούν πρόσθετες απαιτήσεις υποβολής εκθέσεων όσον αφορά τη λειτουργική ενίσχυση.
            
         
               (4)
            
            
               Το άρθρο 11 παράγραφος 2 του κανονισμού (ΕΕ) αριθ. 515/2014 κατανέμει πόρους στη Λιθουανία ως συμπληρωματική ειδική λειτουργική ενίσχυση στο πλαίσιο του ειδικού καθεστώτος διέλευσης μεταξύ της Λιθουανίας και της Επιτροπής. Η Λιθουανία θα πρέπει να υποχρεούται να παρέχει συγκεκριμένες πληροφορίες σχετικά, ιδίως προκειμένου να μπορέσει η Επιτροπή να αξιολογήσει την επιλεξιμότητα των δαπανών που αναφέρονται στο άρθρο 11 παράγραφος 3 του κανονισμού (ΕΕ) αριθ. 515/2014 που σχεδιάζει να καταλογίζει η Λιθουανία στο πλαίσιο αυτού του μέσου. Ομοίως, θα πρέπει να θεσπιστούν συμπληρωματικές απαιτήσεις υποβολής εκθέσεων όσον αφορά τη λειτουργική ενίσχυση για το ειδικό καθεστώς διέλευσης.
            
         
               (5)
            
            
               Σύμφωνα με τα άρθρα 1 και 2 του πρωτοκόλλου αριθ. 22 για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση του παρόντος κανονισμού και δεν δεσμεύεται από αυτόν ούτε υπόκειται στην εφαρμογή του. Δεδομένου ότι ο παρών κανονισμός βασίζεται στο κεκτημένο του Σένγκεν, η Δανία, βάσει του άρθρου 4 του εν λόγω πρωτοκόλλου, θα αποφασίσει εντός έξι μηνών μετά την απόφαση του Συμβουλίου για τον παρόντα κανονισμό, αν θα εφαρμόσει τον παρόντα κανονισμό στο εθνικό της δίκαιο.
            
         
               (6)
            
            
               Όσον αφορά την Ισλανδία και τη Νορβηγία, ο παρών κανονισμός αποτελεί ανάπτυξη των διατάξεων του κεκτημένου του Σένγκεν με την έννοια της συμφωνίας που συνήφθη από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου του Σένγκεν (5) που εμπίπτει στους τομείς οι οποίοι αναφέρονται στο άρθρο 1 στοιχεία Α και Β της απόφασης 1999/437/ΕΚ του Συμβουλίου (6).
            
         
               (7)
            
            
               Όσον αφορά την Ελβετία, ο παρών κανονισμός συνιστά ανάπτυξη των διατάξεων του κεκτημένου του Σένγκεν κατά την έννοια της συμφωνίας που έχει συναφθεί μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν (7) οι οποίες εμπίπτουν στον τομέα που αναφέρεται στο άρθρο 1 στοιχείο Α της απόφασης 1999/437/ΕΚ σε συνδυασμό με το άρθρο 3 της απόφασης 2008/146/ΕΚ του Συμβουλίου (8).
            
         
               (8)
            
            
               Όσον αφορά το Λιχτενστάιν, ο παρών κανονισμός αποτελεί ανάπτυξη των διατάξεων του κεκτημένου του Σένγκεν, κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας, και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (9), που εμπίπτει στον τομέα ο οποίος αναφέρεται στο άρθρο 1 στοιχεία Α και Β της απόφασης 1999/437/ΕΚ, σε συνδυασμό με το άρθρο 3 της απόφασης 2011/350/ΕΕ του Συμβουλίου (10).
            
         
               (9)
            
            
               Προκειμένου να καταστεί δυνατή η άμεση εφαρμογή των μέτρων που προβλέπονται στον παρόντα κανονισμό και να μην καθυστερήσει η έγκριση των εθνικών προγραμμάτων, ο παρών κανονισμός θα πρέπει να τεθεί σε ισχύ την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής «Ταμείων ασύλου, μετανάστευσης και ένταξης και εσωτερικής ασφάλειας»,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Πρακτικές ρυθμίσεις σχετικά με τη λειτουργική ενίσχυση που χρηματοδοτείται στο πλαίσιο του εθνικού προγράμματος και υπό το ειδικό καθεστώς διέλευσης
   1.   Όταν ένα κράτος μέλος αποφασίζει να ζητήσει λειτουργική ενίσχυση σύμφωνα με το άρθρο 10 του κανονισμού (ΕΕ) αριθ. 515/2014, παρέχει στην Επιτροπή τις πληροφορίες που αναγράφονται στο παράρτημα I του παρόντος κανονισμού, επιπλέον εκείνων που παρατίθενται στο παράρτημα του εκτελεστικού κανονισμού (ΕΕ) αριθ. 802/2014.
   Το κράτος μέλος παρέχει επίσης στην Επιτροπή ενδεικτικό χρονοδιάγραμμα, που συντάσσεται σε έντυπο σύμφωνα με το υπόδειγμα που παρατίθεται στο παράρτημα II του παρόντος κανονισμού.
   2.   Εάν η Λιθουανία αποφασίσει να κάνει χρήση της λειτουργικής ενίσχυσης που διατίθεται για το ειδικό καθεστώς διέλευσης σύμφωνα με το άρθρο 11 του κανονισμού (ΕΕ) αριθ. 515/2014, παρέχει στην Επιτροπή τις πληροφορίες που αναφέρονται στο παράρτημα III του παρόντος κανονισμού επιπλέον εκείνων που παρατίθενται στο παράρτημα του εκτελεστικού κανονισμού (ΕΕ) αριθ. 802/2014.
   3.   Οι πληροφορίες και τα έντυπα που αναφέρονται στο παρόν άρθρο διαβιβάζονται στην Επιτροπή μέσω του συστήματος ηλεκτρονικής ανταλλαγής δεδομένων το οποίο θεσπίστηκε δυνάμει του άρθρου 2 του εκτελεστικού κανονισμού (ΕΕ) αριθ. 802/2014.
   Άρθρο 2
   Υπόδειγμα για την υποβολή εκθέσεων σχετικά με τη λειτουργική ενίσχυση που χρηματοδοτείται στο πλαίσιο του εθνικού προγράμματος και υπό το ειδικό καθεστώς διέλευσης
   1.   Όταν η λειτουργική ενίσχυση χρηματοδοτείται στο πλαίσιο του εθνικού προγράμματος, το ενδιαφερόμενο κράτος μέλος υποβάλλει έκθεση για την εφαρμογή του στο πλαίσιο της έκθεσης εφαρμογής που αναφέρεται στο άρθρο 54 του κανονισμού (ΕΕ) αριθ. 514/2014 και έχει συνταχθεί σύμφωνα με το υπόδειγμα που παρατίθεται στο παράρτημα του εκτελεστικού κανονισμού (ΕΕ) αριθ. 799/2014.
   Επιπλέον κατά την υποβολή της έκθεσης εφαρμογής στην Επιτροπή, τα κράτη μέλη παρέχουν τις πληροφορίες που αναγράφονται στο παράρτημα IV του παρόντος κανονισμού.
   2.   Όταν η λειτουργική ενίσχυση για το ειδικό καθεστώς διέλευσης χρηματοδοτείται στο πλαίσιο του εθνικού προγράμματος της Λιθουανίας, η τελευταία πρέπει να υποβάλει έκθεση για την εφαρμογή του στο πλαίσιο της έκθεσης εφαρμογής που αναφέρεται στο άρθρο 54 του κανονισμού (ΕΕ) αριθ. 514/2014 που έχει συνταχθεί σύμφωνα με το υπόδειγμα που παρατίθεται στο παράρτημα του εκτελεστικού κανονισμού (ΕΕ) αριθ. 799/2014.
   Επιπλέον, κατά την υποβολή της έκθεσης εφαρμογής στην Επιτροπή, η Λιθουανία πρέπει να παρέχει τις πληροφορίες που αναγράφονται στο παράρτημα V του παρόντος κανονισμού.
   3.   Οι πληροφορίες που αναφέρονται στο παρόν άρθρο διαβιβάζονται στην Επιτροπή μέσω του συστήματος ηλεκτρονικής ανταλλαγής δεδομένων που θεσπίζεται δυνάμει του άρθρου 2 του εκτελεστικού κανονισμού (ΕΕ) αριθ. 802/2014.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει στα κράτη μέλη σύμφωνα με τις Συνθήκες.
      Βρυξέλλες, 24 Ιουλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 150 της 20.5.2014, σ. 143.
   
      (2)  Κανονισμός (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (ΕΕ L 150 της 20.5.2014, σ. 112).
   
      (3)  Εκτελεστικός κανονισμός (ΕΕ) αριθ. 802/2014 της Επιτροπής, της 24ης Ιουλίου 2014, για την κατάρτιση υποδειγμάτων για τα εθνικά προγράμματα και τον καθορισμό των όρων και προϋποθέσεων του συστήματος ηλεκτρονικής ανταλλαγής δεδομένων μεταξύ της Επιτροπής και των κρατών μελών δυνάμει του κανονισμού (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (βλέπε σελίδα 22 της παρούσας Επίσημης Εφημερίδας).
   
      (4)  Εκτελεστικός κανονισμός (ΕΕ) αριθ. 799/2014 της Επιτροπής, της 24ης Ιουλίου 2014, για την κατάρτιση υποδειγμάτων για τις ετήσιες και τις τελικές εκθέσεις υλοποίησης, σύμφωνα με τον κανονισμό (ΕΕ) αριθ. 514/2014 του Ευρωπαϊκού Κοινοβουλίου και του Συμβουλίου σχετικά με τον καθορισμό γενικών διατάξεων όσον αφορά το Ταμείο Ασύλου, Μετανάστευσης και Ένταξης και το μέσο για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης κρίσεων (βλέπε σελίδα 4 της παρούσας Επίσημης Εφημερίδας).
   
      (5)  ΕΕ L 176 της 10.7.1999, σ. 36.
   
      (6)  Απόφαση 1999/437/ΕΚ του Συμβουλίου, της 17ης Μαΐου 1999, σχετικά με ορισμένες λεπτομέρειες εφαρμογής της συμφωνίας που έχει συναφθεί από το Συμβούλιο της Ευρωπαϊκής Ένωσης, τη Δημοκρατία της Ισλανδίας και το Βασίλειο της Νορβηγίας για τη σύνδεση των δύο αυτών κρατών, με την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 176 της 10.7.1999, σ. 31).
   
      (7)  ΕΕ L 53 της 27.2.2008, σ. 52.
   
      (8)  Απόφαση 2008/146/ΕΚ του Συμβουλίου, της 28ης Ιανουαρίου 2008, για τη σύναψη εξ ονόματος της Ευρωπαϊκής Κοινότητας της συμφωνίας μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς την υλοποίηση, την εφαρμογή και την ανάπτυξη του κεκτημένου του Σένγκεν (ΕΕ L 53 της 27.2.2008, σ. 1).
   
      (9)  ΕΕ L 160 της 18.6.2011, σ. 21.
   
      (10)  Απόφαση 2011/350/ΕΕ του Συμβουλίου, της 7ης Μαρτίου 2011, για τη σύναψη, εξ ονόματος της Ευρωπαϊκής Ένωσης, του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας προς τη θέση σε ισχύ, την εφαρμογή και την ανάπτυξη του κεκτημένου του Σένγκεν, όσον αφορά την κατάργηση των ελέγχων στα εσωτερικά σύνορα και την κυκλοφορία των προσώπων (ΕΕ L 160 της 18.6.2011, σ. 19).
   
      ΠΑΡΑΡΤΗΜΑ Ι
      ΠΡΟΓΡΑΜΜΑΤΙΣΜΟΣ ΛΕΙΤΟΥΡΓΙΚΗΣ ΕΝΙΣΧΥΣΗΣ ΣΤΟ ΠΛΑΙΣΙΟ ΤΟΥ ΕΘΝΙΚΟΥ ΠΡΟΓΡΑΜΜΑΤΟΣ
      Κάθε κράτος μέλος πρέπει να επιβεβαιώσει τη συμμόρφωσή του με τις προϋποθέσεις που προβλέπονται στο άρθρο 10 παράγραφος 2 του κανονισμού (ΕΕ) αριθ. 515/2014, όταν η λειτουργική ενίσχυση περιλαμβάνεται στο εθνικό πρόγραμμα.
      
         Εθνικός στόχος: παρέχει γενικά στοιχεία για τη χρήση της λειτουργικής ενίσχυσης, συμπεριλαμβανομένων των στόχων που πρέπει να επιτευχθούν, καθώς και στοιχεία για τις υπηρεσίες και τα καθήκοντα που θα χρηματοδοτηθούν στο πλαίσιο του μηχανισμού λειτουργικής ενίσχυσης.
      Εξάλλου, σε περίπτωση που το εθνικό πρόγραμμα περιλαμβάνει λειτουργική ενίσχυση θεώρησης ή συνόρων, πρέπει να συμπληρώνεται και να επισυνάπτεται το έντυπο «ενδεικτικού σχεδιασμού». Το έντυπο «ενδεικτικού σχεδιασμού» δεν θα αποτελεί μέρος της απόφασης της Επιτροπής για την έγκριση του εθνικού προγράμματος.
      
                  ΕΙΔΙΚΟΣ ΣΤΟΧΟΣ: Λειτουργική ενίσχυση/Άρθρο 10 παράγραφος 2 του κανονισμού (ΕΕ) αριθ. 515/2014
               
            
                  
                      
                   επιβεβαιώνει τη συμμόρφωσή του με το κεκτημένο της Ένωσης όσον αφορά τα σύνορα και τις θεωρήσεις εισόδου.
            
                  
                      
                   επιβεβαιώνει τη συμμόρφωσή του με τα πρότυπα και τις κατευθυντήριες γραμμές της Ένωσης για την ορθή διαχείριση των συνόρων και των θεωρήσεων εισόδου, και ιδίως με τον κατάλογο Σένγκεν για τον έλεγχο των εξωτερικών συνόρων, το πρακτικό εγχειρίδιο για τους συνοριοφύλακες και το εγχειρίδιο για τις θεωρήσεις.
            
                  Εθνικός στόχος: Λειτουργική ενίσχυση για τις θεωρήσεις εισόδου
               
            
                   
               
            
                  Εθνικός στόχος: Λειτουργική ενίσχυση για τα σύνορα
               
            
                   
               
            
   
      ΠΑΡΑΡΤΗΜΑ ΙΙ
      ΕΝΤΥΠΟ «ΕΝΔΕΙΚΤΙΚΟΥ ΣΧΕΔΙΑΣΜΟΥ» ΓΙΑ ΛΕΙΤΟΥΡΓΙΚΗ ΕΝΙΣΧΥΣΗ ΣΤΟ ΠΛΑΙΣΙΟ ΤΟΥ ΕΘΝΙΚΟΥ ΠΡΟΓΡΑΜΜΑΤΟΣ
      Το έντυπο «ενδεικτικού σχεδιασμού» δεν θα αποτελεί μέρος της απόφασης της Επιτροπής για την έγκριση του εθνικού προγράμματος.
      Για κάθε είδος λειτουργικής ενίσχυσης (θεώρησης ή συνόρων), προβλέπονται τα εξής:
      
                  i)
               
               
                  ενδεικτικός κατάλογος των δικαιούχων:
                  
                              —
                           
                           
                              το όνομα του δικαιούχου (π.χ. Υπουργείο Εξωτερικών, τμήμα μετανάστευσης της Αστυνομίας, ακτοφυλακή, λιμενική αρχή, τμήμα μετανάστευσης της Αστυνομίας, ένοπλες δυνάμεις) και το νομικό του καθεστώς (π.χ. δημόσια υπηρεσία, ανώνυμη εταιρεία δημοσίου δικαίου κ.λπ.),
                           
                        
                              —
                           
                           
                              με τις εκ του νόμου αρμοδιότητές τους,
                           
                        
                              —
                           
                           
                              τα κύρια είδη καθηκόντων που ασκούνται όσον αφορά τη διαχείριση των συνόρων και τις θεωρήσεις, καθώς και τα καθήκοντα που αναμένεται να χρηματοδοτηθούν·
                           
                        Εν ανάγκη να προσθέσετε και άλλες σειρές.
               
            
                  ii)
               
               
                  ενδεικτικός κατάλογος καθηκόντων: να περιγράψετε τα κύρια είδη καθηκόντων που ασκεί ο δικαιούχος σε σχέση με:
                  
                              —
                           
                           
                              την έκδοση θεωρήσεων, συμπεριλαμβανομένων των καθηκόντων που αναμένεται να ενισχυθούν βάσει του άρθρου 10 του κανονισμού (ΕΕ) αριθ. 515/2014, ή
                           
                        
                              —
                           
                           
                              τη διαχείριση των συνόρων, που αναμένεται να ενισχυθεί βάσει του άρθρου 10 του κανονισμού (ΕΕ) αριθ. 515/2014. Δεν είναι αναγκαία η περιγραφή όλων των καθηκόντων που ασκεί ο δικαιούχος, αλλά μόνον εκείνων που συνδέονται με τη διαχείριση των συνόρων και τον έλεγχο της μετανάστευσης (π.χ. ένοπλες δυνάμεις που ασκούν επιτήρηση στη θάλασσα με στόχο την πρόληψη παράνομης εισόδου).
                           
                        Τα καθήκοντα πρέπει να συγκεντρώνονται ανά γεωγραφική τοποθεσία άσκησής τους (π.χ. Γενικό Προξενείο Πεκίνου ή Υπουργείο Εξωτερικών ή σλοβακοουκρανικά σύνορα). Στο μέτρο του δυνατού, να αναφέρετε το τμήμα των συνόρων για κάθε καθήκον που περιγράφεται στο πλαίσιο της λειτουργικής ενίσχυσης για τα σύνορα.
               
            
                  iii)
               
               
                  ενδεικτικός αριθμός προσωπικού:Κατά περίπτωση, να αναφέρετε τον αριθμό του οικείου προσωπικού που αναμένεται να ενισχυθεί για κάθε δικαιούχο και καθήκον (σε ισοδύναμο πλήρους απασχόλησης για τη συνολική διάρκεια της επιχειρησιακής υποστήριξης.
               
            
                  iv)
               
               
                  ενδεικτική κατανομή του προϋπολογισμού ανά είδος δικαιούχου στις ακόλουθες κατηγορίες δαπανών:
                  
                               
                           
                           
                              δαπάνες προσωπικού, συμπεριλαμβανομένων των δαπανών εκπαίδευσης
                           
                        
                               
                           
                           
                              κόστος συντήρησης και επισκευής
                           
                        
                               
                           
                           
                              αναβάθμιση/αντικατάσταση εξοπλισμού
                           
                        
                               
                           
                           
                              ακίνητα (απόσβεση, ανακαίνιση)
                           
                        
                               
                           
                           
                              συστήματα ΤΠ (επιχειρησιακή διαχείριση του VIS, του SIS και των νέων συστημάτων ΤΠ, μίσθωση και ανακαίνιση των χώρων, επικοινωνιακή υποδομή και ασφάλεια)
                           
                        
                               
                           
                           
                              επιχειρήσεις (δαπάνες που δεν καλύπτονται από τις προαναφερθείσες κατηγορίες)
                           
                        
            
                  
                     Έντυπο ενδεικτικού σχεδιασμού I: Λειτουργική ενίσχυση για τις θεωρήσεις εισόδου
                  
               
            
                  
                     Μέρος I.1. Ενδεικτικός κατάλογος καθηκόντων
                  
               
            
                  Καθήκοντα
               
               
                  Δικαιούχος
               
               
                  Προσωπικό
               
            
                  
                              1.
                           
                           
                              Προξενεία και άλλες οντότητες εγκατεστημένες σε άλλες χώρες
                           
                        
            
                  1.1.
               
               
                   
               
               
                   
               
            
                  1.n
               
               
                   
               
               
                   
               
            
                  
                              2.
                           
                           
                              Κεντρικές και άλλες οντότητες [κεντρικές ειδικευμένες υπηρεσίες χορήγησης θεωρήσεων η παροχή των οποίων δεν συνδέεται με συγκεκριμένη τοποθεσία (π.χ. Υπουργείο Εξωτερικών — Υπηρεσία Θεωρήσεων)]
                           
                        
            
                  2.1.
               
               
                   
               
               
                   
               
            
                  2.n
               
               
                   
               
               
                   
               
            
                  
                     Μέρος I.2. Ενδεικτική κατανομή του προϋπολογισμού
                  
               
               
                  Σύνολο ανά δικαιούχο
               
            
                  Δικαιούχος:
               
               
                   
               
            
                  1.1.
               
               
                  δαπάνες προσωπικού, συμπεριλαμβανομένης της εκπαίδευσης
               
               
                   
               
            
                  1.2.
               
               
                  κόστος συντήρησης και επισκευής
               
               
                   
               
            
                  1.3.
               
               
                  αναβάθμιση/αντικατάσταση εξοπλισμού
               
               
                   
               
            
                  1.4.
               
               
                  ακίνητα (απόσβεση, ανακαίνιση)
               
               
                   
               
            
                  1.5.
               
               
                  συστήματα ΤΠ (επιχειρησιακή διαχείριση του VIS, του SIS και των νέων συστημάτων ΤΠ, μίσθωση και ανακαίνιση των χώρων, επικοινωνιακή υποδομή και ασφάλεια)
               
               
                   
               
            
                  1.6.
               
               
                  επιχειρήσεις (δαπάνες που δεν καλύπτονται από τις προαναφερθείσες κατηγορίες)
               
               
                   
               
            
                  Σύνολο:
               
               
                   
               
            
         
      
                  
                     Έντυπο ενδεικτικού σχεδιασμού II: Λειτουργική ενίσχυση για τα σύνορα
                  
               
            
                  
                     Μέρος II.1: Ενδεικτικός κατάλογος καθηκόντων
                  
               
            
                  Καθήκον
               
               
                  Δικαιούχος
               
               
                  Προσωπικό
               
            
                  
                              1.
                           
                           
                              Χερσαία σύνορα
                           
                        
            
                  1.1.
               
               
                   
               
               
                   
               
               
                   
               
            
                  1.n
               
               
                   
               
               
                   
               
               
                   
               
            
                  
                              2.
                           
                           
                              Θαλάσσια σύνορα
                           
                        
            
                  2.1.
               
               
                   
               
               
                   
               
               
                   
               
            
                  2.n
               
               
                   
               
               
                   
               
               
                   
               
            
                  
                              3.
                           
                           
                              Εναέρια σύνορα
                           
                        
            
                  3.1.
               
               
                   
               
               
                   
               
               
                   
               
            
                  3.n
               
               
                   
               
               
                   
               
               
                   
               
            
                  
                              4.
                           
                           
                              Κεντρικές και άλλες οντότητες [κεντρικές ειδικευμένες υπηρεσίες διαχείρισης των συνόρων η παροχή των οποίων δεν συνδέεται με συγκεκριμένη τοποθεσία (π.χ. ανάλυση κινδύνου που πραγματοποιείται στην έδρα συνοριακής φύλαξης, εκπαιδευτικές δραστηριότητες)]
                           
                        
            
                  4.1.
               
               
                   
               
               
                   
               
               
                   
               
            
                  4.n
               
               
                   
               
               
                   
               
               
                   
               
            
                  
                     Μέρος II.2: Ενδεικτική κατανομή του προϋπολογισμού
                  
               
               
                  Σύνολο ανά δικαιούχο
               
            
                  
                              1.
                           
                           
                              Δικαιούχος:
                           
                        
               
                   
               
            
                  1.1.
               
               
                  δαπάνες προσωπικού, συμπεριλαμβανομένης της εκπαίδευσης
               
               
                   
               
            
                  1.2.
               
               
                  κόστος συντήρησης και επισκευής
               
               
                   
               
            
                  1.3.
               
               
                  αναβάθμιση/αντικατάσταση εξοπλισμού
               
               
                   
               
            
                  1.4.
               
               
                  ακίνητα (απόσβεση, ανακαίνιση)
               
               
                   
               
            
                  1.5.
               
               
                  συστήματα ΤΠ (επιχειρησιακή διαχείριση του VIS, του SIS και των νέων συστημάτων ΤΠ, μίσθωση και ανακαίνιση των χώρων, επικοινωνιακή υποδομή και ασφάλεια)
               
               
                   
               
            
                  1.6.
               
               
                  επιχειρήσεις (δαπάνες που δεν καλύπτονται από τις προαναφερθείσες κατηγορίες)
               
               
                   
               
            
                  Σύνολο:
               
               
                   
               
            
   
      ΠΑΡΑΡΤΗΜΑ ΙΙΙ
      ΠΡΟΓΡΑΜΜΑΤΙΣΜΟΣ ΛΕΙΤΟΥΡΓΙΚΗΣ ΕΝΙΣΧΥΣΗΣ ΣΤΟ ΠΛΑΙΣΙΟ ΤΟΥ ΕΙΔΙΚΟΥ ΚΑΘΕΣΤΩΤΟΣ ΔΙΕΛΕΥΣΗΣ
      Ενίσχυση λειτουργίας για το ειδικό καθεστώς διέλευσης (Λιθουανία): να αναφέρετε την εθνική στρατηγική για την εφαρμογή του ειδικού καθεστώτος διέλευσης, τις απαιτήσεις που συνεπάγεται η εφαρμογή της στρατηγικής, καθώς και τους εθνικούς στόχους που έχουν καθοριστεί για την ικανοποίησή τους. Αναφέρατε τα αποτελέσματα και την επιθυμητή έκβαση αυτής της στρατηγικής.
      Είδη συμπληρωματικών δαπανών: να παράσχετε στοιχεία σχετικά με τα είδη συμπληρωματικών δαπανών που θα χρηματοδοτηθούν σε σχέση με την υλοποίηση του ειδικού καθεστώτος διέλευσης.
      
                  Ειδική περίπτωση: Λειτουργική ενίσχυση για το ειδικό καθεστώς διέλευσης (Λιθουανία)
               
            
                   
               
            
                  Είδη συμπληρωματικών δαπανών
               
            
                   
               
            
   
      ΠΑΡΑΡΤΗΜΑ ΙV
      ΥΠΟΒΟΛΗ ΕΚΘΕΣΗΣ ΣΧΕΤΙΚΑ ΜΕ ΤΗ ΛΕΙΤΟΥΡΓΙΚΗ ΕΝΙΣΧΥΣΗ
      Σύνοψη: Να παράσχετε σύνοψη της προόδου που σημειώθηκε κατά την εφαρμογή της λειτουργικής ενίσχυσης στη διάρκεια του οικονομικού έτους σε σχέση με την κατάσταση αναφοράς, και τους επιτευχθέντες στόχους.
      Δράσεις: Να απαριθμήσετε τις κύριες δράσεις που πραγματοποιήθηκαν κατά το οικονομικό έτος, τις επιτυχίες και τα προβλήματα που διαπιστώθηκαν (και επιλύθηκαν).
      
                  ΕΙΔΙΚΟΣ ΣΤΟΧΟΣ: Σύνοψη της λειτουργικής ενίσχυσης
               
            
                   
               
            
                  Λειτουργική ενίσχυση για τις θεωρήσεις εισόδου
               
            
                   
               
            
                  Λειτουργική ενίσχυση για τα σύνορα
               
            
                   
               
            
   
      ΠΑΡΑΡΤΗΜΑ V
      ΥΠΟΒΟΛΗ ΕΚΘΕΣΗΣ ΣΧΕΤΙΚΑ ΜΕ ΛΕΙΤΟΥΡΓΙΚΗ ΕΝΙΣΧΥΣΗ ΣΤΟ ΠΛΑΙΣΙΟ ΤΟΥ ΕΙΔΙΚΟΥ ΚΑΘΕΣΤΩΤΟΣ ΔΙΕΛΕΥΣΗΣ
      Ειδικό καθεστώς διέλευσης (όπως θεσπίζεται στους ειδικούς κανονισμούς): να παράσχετε επισκόπηση της εφαρμογής του ειδικού καθεστώτος διέλευσης.
      Να αναφέρετε τυχόν αλλαγές της στρατηγικής ή των εθνικών στόχων ή παράγοντες που μπορεί να οδηγήσουν σε αλλαγές στο μέλλον.
      Να αναπτύξετε τυχόν σημαντικά ζητήματα που επηρεάζουν τις επιδόσεις του ειδικού καθεστώτος διέλευσης.
      
                  —
               
               
                  Εθνικοί στόχοι: Να απαριθμήσετε τις κύριες δράσεις που πραγματοποιήθηκαν κατά το οικονομικό έτος, τις επιτυχίες και τα προβλήματα που διαπιστώθηκαν (και επιλύθηκαν).
               
            
                  ΕΙΔΙΚΟΣ ΣΤΟΧΟΣ: Σύνοψη της λειτουργικής ενίσχυσης για το ειδικό καθεστώς διέλευσης (Λιθουανία)
               
            
                   
               
            
                  Εθνικός στόχος: δράσεις στο πλαίσιο του ειδικού καθεστώτος διέλευσης